### | | | | --- | --- | | | | | --- | | **Byråd** 23. februar 2016 Sagsnr. 710-2010-22950 Dok.nr. 710-2016-95627 Boris Johansen | | 27.                 Revideret kvalitetsstandard for madservice samt godkendelsesmateriale for madservice - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til forslag til
revideret kvalitetsstandard for madservice samt forslag til revideret godkendelsesmateriale
for madservice.

Baggrunden for sagen er, at Byrådet 26. januar 2016
godkendte, at der skal være mulighed for, at borgerne i eget hjem, som er visiteret
til madservice, kan vælge varmholdt mad, hvis der er godkendte leverandører
heraf.

Byrådet har senest godkendt kvalitetsstandarden for ældre-
og sundhedsområdet 15. december 2015, og der er dermed tale om en opdatering af
kvalitetsstandarden for så vidt angår madservice.

**VURDERING**

Kvalitetsstandarden for madservice er i forslaget ændret, så
ydelsen både kan indeholde varmholdt mad og kølemad. Forslaget til ændringer
fremgår af bilaget.

Godkendelsesmaterialet for madservice foreslås ændret, så
det også kommer til at fremgå hvilke krav, der gælder for leverandører af
varmholdt mad. Heri beskrives det blandt andet, at den varmholdte mad skal
produceres samme dag som den leveres, at maden som minimum skal bibeholde en
kernetemperatur på 65 grader, samt at leverandøren skal kunne dokumentere
temperaturen i den varmholdte mad. De foreslåede ændringer er markeret i
bilaget.

Social og Sundhed vurderer, at de foreslåede ændringer i
kvalitetsstandarden og godkendelsesmaterialet betyder, at private leverandører
af varmholdt mad får mulighed for at søge om godkendelse i [adresse].
Dette vil øge valgfriheden for borgerne.

**ØKONOMI**

Favrskov Mad leverer i dag kolde færdigretter til ca. 295
borgere. Herudover er Det Danske Madhus godkendt til levering af kolde
færdigretter og leverer til ca. 68 borgere i [adresse].

Afregningen til private leverandører af mad er beregnet ud
fra de omkostninger, som produktionskøkkenet Favrskov Mad har ved at fremstille
kolde færdigretter. Prisen reguleres årligt.

Hvis Favrskov Mad mister kunder til private leverandører
betyder det, at stordriftsfordelene ved madproduktionen bliver mindre, og at
omkostningerne pr. produceret enhed stiger. Når køkkenet skal producere færre
retter, så bliver produktionen med andre ord dyrere pr. ret. Når
stordriftsfordelene bliver mindre, får det også indvirkning på produktionen af
mad til beboerne på plejecentrene.

De eventuelle merudgifter, som Favrskov Kommune vil få ved,
at borgere i eget hjem kan vælge varmholdt mad, vil afhænge af hvor mange
borgere, der vælger at skifte fra Favrskov Mad til en privat leverandør.

Det vurderes, at hvis fx 25 borgere skifter fra Favrskov Mad
til en privat leverandør, vil det betyde en merudgift på ca. 300.000 kr. for
Favrskov Kommune. Regneeksempel er vedlagt som bilag.

Social og Sundhed vurderer, at Favrskov Kommunes andel af
værdighedspuljen blandt andet kan anvendes til at finansiere de merudgifter,
Favrskov Kommune eventuelt vil få. Der er således foreslået afsat en pulje på
810.000 kr. til styrkelse af ernæringsindsatsen over for den enkelte borger.
Midlerne skal dels anvendes til styrkelse af ernæringsscreening, og dels til at
åbne mulighed for, at godkendte leverandører af madservice kan vælge at levere
varmholdt mad til visiterede borgere.

**INDDRAGELSE**

Handicaprådet og Ældrerådet orienteres om forslaget til
ændringerne i kvalitetsstandarden for madservice og godkendelsesmaterialet for
madservice på deres møder henholdsvis 1. februar 2016 og 24. februar 2016.

**INDSTILLING**

Direktøren for Social og Sundhed indstiller til Byrådet:

1.    At revideret kvalitetsstandard for madservice samt
revideret godkendelsesmateriale for madservice godkendes.

**BESLUTNING**

***Social- og Sundhedsudvalget, 2. februar 2016:***

Fraværende:Ingen

Indstilles godkendt, idet det i kvalitetsstandarden for
madservice og godkendelsesmaterialet for madservice præciseres, at menuerne
tager udgangspunkt i en alsidig dansk madkultur og tilberedes efter sæsonens
råvarer.

***Økonomiudvalget, 16. februar 2016:***

Fraværende:Tejs Lind, Søs Friis, Otto Jespersen
Esmarelda Lauritsen

Indstillingen fra [adresse] og Sundhedsudvalget indstilles
godkendt.

**Bilag**

|  |  |
| --- | --- |
| Forslag til revideret kvalitetsstandard for madservice | 710-2016-27448 |
| Madservice - Leverandør- og kvalitetskrav 2016 | 710-2016-27251 |
| Madservice - Kontrakt 2016 | 710-2015-339934 |
| Madservice - Ansøgningsskema 2016 | 710-2015-339940 |
| Regneeksempel ved skift af leverandør | 710-2016-27959 |